钦定古今图书集成/明伦汇编/闺媛典/第336卷 > 陈氏
## 钦定古今图书集成/明伦汇编/闺媛典/第336卷 > 陈氏

按《松江府志》：陈氏，钱塘儒家女。其夫为县曹吏，因兵
乱隶军籍，戍于华亭。夫久出不还，闻雁有感，因题于
华亭戍壁曰：“浪喜灯花落又生，夜寒频放剪刀声。游
鸿不寄征夫信，顾影娉婷无限情。”或劝之曰：“若美且
慧，往富室为红女，不犹愈于守空戍乎？”答曰：“饥寒小
事耳，夫节莫大焉。”久之，夫还，人咸颂之。